10.000 5ΑΣΤΕΡΕΣ ΕΠΙΠΛΗΞΕΙΣ
ΡΟΜΠΟΤΟΛΑΔΟ ΤΗΣ ΜΑΜΑΣ
Μάσα του Εργένη
ΩΡΑ ΜΑΖΙΚΗΣ ΥΠΝΩΣΗΣ
Η Μάσα του Εργένη
ΠΛΑΝΕΤ ΕΞΠΡΕΣ
ΦΙΛΙΚΟ ΡΟΜΠΟΤ ΤΗΣ ΜΑΜΑΣ
Τι όμορφη μέρα.
Ώρα να σηκωθείς και να φωτοσυνθέσεις.
Ξύπνα και μύρισε το νερό.
Ο μπαμπάς σου ο τρελός
πάλι μπλαμπλαδιάζει στο καφεόδεντρο.
Δεν είναι ένα απλό φυτό, μα ο πατέρας μου.
Φύτρωσε πάνω στον τάφο του. Ρούφηξε τον χαρακτήρα από το πτώμα του.
Έλα, μπαμπά. Δείξ' τους ότι μιλάς.
Ναι. Τώρα τον ακούω.
Λέει "Άσε τις τρέλες και πήγαινε για πρωινό με την οικογένειά σου".
Γιατί δεν μιλάς μπροστά τους;
Μ' αρέσει να σε τσιτώνω.
Αλλά δεν θα το κάνω για πολύ ακόμα.
Τα φύλλα μου πέφτουν. Οι κόκκοι μου κρέμονται χαμηλά.
Ώρα να με ρίξεις στο κομπόστ.
Δεν θες να δεις τον εγγονό σου να μεγαλώνει;
Πώς θα το κάνω αυτό, παλαβέ;
Δεν έχω μάτια.
Και οι λευκές κουκκίδες;
Δεν ξέρω. Για άγουρους κόκκους τούς βλέπω.
Νόμιζα ότι δεν έβλεπες.
Έχεις και στίγματα στα φύλλα σου. Ίσως είναι ασθένεια των φυτών.
Όλα καλά, γιε μου.
Η φύση κάνει τον κύκλο της.
Μόνο καλά δεν είναι. Χρειάζεσαι βοήθεια.
Ξέχασες το ΜακΆνδρουιτς με αβγό.
ΠΛΑΝΕΤ ΕΞΠΡΕΣ
Ο Ερμής; Δεν συνηθίζει να έρχεται λιγότερο από δέκα λεπτά νωρίτερα.
Έπρεπε να φέρουμε το φυτό μας στη δουλειά;
Όχι; Είναι ο πατέρας μου και είναι άρρωστος.
Τι...
Σωστά. Ο καημένος ο μπαμπάς σου.
- Καλά. - Ο μπαμπάς του, μάλιστα.
- Πάμε με τα νερά του. - Βλέπω ότι κλείνεις το μάτι.
Κύριε Κόνραντ!
Ξέρω μια καλή κυρία που το 'χει με τα φυτά.
Είναι γιατρός φυτών;
Θα γίνει όταν πάρει το πτυχίο Βοτανολογίας.
Τη λένε Μαριάν.
Πώς την είπες;
Μαριάν; Η πρώην σου;
Η μόνη στο σύμπαν που βρίσκει τη μυρωδιά σου ελκυστική;
Αυτή. Έχω και αποδείξεις.
Πώς χωρούσαν τόσες φωτογραφίες στο πορτοφόλι σου;
Εύκολα. Δεν έχω λεφτά να πιάνουν χώρο.
Οπότε, εσύ κι εκείνη είστε ακόμα...
Ναι, αλλά και όχι.
Σπουδάζει στο πανεπιστήμιο του Άρη, οπότε κάνουμε διάλειμμα.
Κατάλαβα. Τον παράτησε.
Τα πράγματα είναι περίπλοκα, μα ακόμα νοιαζόμαστε ο ένας για τον άλλον.
Ναι, είναι περιπλοκότητα. Τα φύλλα του μπαμπά μου πέφτουν.
Θα πάρω να δω αν μπορεί να βοηθήσει.
ΟΙΚΙΑ ΖΟΪΝΤΜΠΕΡΓΚ
Μαριάν, ο Τζον είμαι.
Περίμενε να κλείσω το καπάκι.
ΛΕΩΦΟΡΟΣ ΦΙΛΘ ΣΤΑΘΜΟΣ
ΕΠΙΛΟΓΗ ΑΠΟΦΥΛΑΚΙΣΜΕΝΩΝ
Έχω πολύ καιρό να τη δω. Είναι υπερβολή τα λουλούδια;
- Όχι, θα τα λατρέψει. - Έχεις δίκιο. Προσπαθώ υπερβολικά.
Τζον. Τι υπέροχα κοτσάνια. Ευχαριστώ.
Χαίρομαι που σε βλέπω.
Δεν υπάρχει περίπτωση. Θέλω αγκαλιά.
ΣΚΕΤΗ ΚΑΘΑΡΙΟΤΗΤΑ
Είδατε; Έχει πλάκα.
Παιδιά, θυμάστε τη Μαριάν;
Μαριάν, θυμάσαι τα παιδιά;
Φυσικά. Πόσο χαίρομαι που σας βλέπω όλους.
- Τέλεια! - Χαίρομαι που σε βλέπω!
Αυτή!
Αυτό σηκώνει ένα πάρτι με χορό, χωρίς δουλειά.
Ναι! Έλα, ναι!
Χόρεψε! Κούνα το!
Χάλια είναι εδώ.
Θα έχεις εξαντληθεί από το ταξίδι.
Θες λίγο νερό απ' τον νεροχύτη; Κανένα μπουκάλι μουστάρδα;
Το νερό είναι μια χαρά.
Λοιπόν, έχουμε ερωτήσεις.
Είμαι ανοιχτό βιβλίο.
Παραδέξου το. Η σχολή ήταν δικαιολογία για να παρατήσεις τον Καβούρια;
Τι; Όχι!
Πάντα ήθελα να σπουδάσω βοτανολογία, μα ήμουν μια φτωχή λουλουδού.
Δεν είχα λεφτά,
μέχρι που ο Τζόνι Ζι πραγματοποίησε τα όνειρά μου.
Πληρώνει τα δίδακτρά μου εδώ και χρόνια.
Αλήθεια;
Ξαφνικά τον βρίσκω σέξι.
Όπα. Πώς μπορεί ο Ζόιντμπεργκ να πληρώνει οτιδήποτε;
Είναι εντελώς ταπί.
Ναι, γιατί πληρώνει τα δίδακτρά μου.
Δεν σας το είπε ποτέ;
Αναμενόμενο από εκείνον.
Τι;
Γιατί με κοιτάτε χωρίς περιφρόνηση;
Δεν διένυσα 150 εκατομμύρια χιλιόμετρα
με ελιγμούς γύρω από τον Δία για κουβεντούλα.
- Πού είναι ο ασθενής μου; - Εδώ.
Περονόσπορος της μόκας. Τι κρίμα.
Αυτό το φυτό θα πεθάνει σύντομα. Ωραία γλάστρα, όμως. Κράτα την.
Ο Ερμής θέλει να μείνει λίγο μόνος.
Άντε. Δείξτε λίγο σεβασμό.
Ναι! Στον ρυθμό, παιδιά.
Χορός α λα Μπέντερ. Στον ρυθμό. Ναι!
Λυπάμαι, Ερμή.
Δεν ήξερα ότι αυτό το φυτό ήταν... ο πατέρας σου, είπες;
Ίσως μπορούμε να κάνουμε κάτι.
Τι; Θα εγκρίνω ό,τι χρειαστεί.
Να τον πάμε σε έναν ειδικό βιότοπο που διαχειρίζεται ένας καθηγητής μου.
- Είναι μακριά; - Όχι πολύ μακριά.
Δεν θα φύγουμε καν από το σύμπαν.
- Ευχαριστούμε για τη βοήθεια, καθηγητά. - Καθηγητά; Έτσι λένε εμένα.
Καθηγητής φυτικής βιολογίας. Είμαι βιολόγος φυτών.
- Παλιά δεν ήσουν βιολόγος άλλου είδους; - Πρώτα φαλαινών, μετά αρκούδων.
Μετά κατάλαβα ότι μισώ τα ζώα και έγινα βιολόγος φυτών.
Μαντέψτε, όμως.
Ο φίλος μου ο Ερμής έχει ένα αγαπημένο δείγμα που θα ήθελε να φυτέψει εδώ,
ένα μικρό καφεόδεντρο.
Ένα καφεόδεντρο. Μ' αρέσουν αυτά.
- Αλήθεια; - Εσύ τι λες;
Είναι γεμάτο περονόσπορο της μόκας. Μόνο αυτό το κρατάει.
Πες μου την αλήθεια. Έχει πιθανότητες να επιβιώσει;
Λυπάμαι που το λέω, αλλά... ναι.
Αυτά τα θερμοκήπια είναι υπέροχα.
Αφού το λες εσύ.
Φτιάχτηκαν για να προστατεύουν φυτά από όλο το σύμπαν. Γιατί; Δεν ξέρω.
Φαίνεται κάπως ξερό για καφεόδεντρο.
Εδώ είναι για φυτά από το νοτιοδυτικό τμήμα του σύμπαντος, κυρίως παχύφυτα.
Τα λέω "παχυρουφοχάλια" για συντομία.
- Δεν είναι πιο σύντομο. - Είναι πιο ακριβές.
Καλά κάνεις και κυλάς!
Εδώ είναι ο θόλος του δάσους ομίχλης.
Τον σιχαίνομαι γιατί βάζουμε τον υγραντήρα στη ρύθμιση "Φλόριντα".
Εμένα μια χαρά μού φαίνεται.
Κι αυτός είναι ο τροπικός θόλος,
που ξεχειλίζει από τη νέμεσή μου, τη ζωή.
Είναι αυτό που νομίζω;
Ένα Γιγάντιο Πτωματοφυτό από τον Βρομίλιους 12;
Ναι.
Έχω διαβάσει γι' αυτά, μα δεν τα έχω δει από κοντά.
Είναι το πιο υπέροχο φυτό.
Σιγά το πράγμα.
Είχα όγκους που ήταν πιο όμορφοι.
Μα λένε ότι το άνθος είναι εκθαμβωτικό.
Θα έκανα τα πάντα για να το δω και, κυρίως, να το μυρίσω ανθισμένο.
Λατρεύω να φέρνω κακά νέα,
αλλά ανθίζουν μόνο κάθε εκατό χρόνια.
Άσε που το άνθος βρομάει σαν φάλαινα σε αποσύνθεση, κάτι ξέρω.
Όταν ήμουν βιολόγος φαλαινών, όλες οι φάλαινες που φρόντιζα πέθαναν.
Νομίζω ότι θα μου άρεσε η μυρωδιά.
Βέβαια, το γούστο μου διαφέρει από των περισσότερων.
Διαφέρει πολύ.
Κάπου θα μπορούμε να χώσουμε ένα καφεόδεντρο.
Θα σου πω πού να το χώσετε.
Εδώ, σε αυτό το ημισκιερό ανδοσολικό παρτέρι.
Βάζε αυτό το σπρέι δύο φορές τη μέρα, και μην αμελήσεις τους κόκκους του.
Λίγη διακριτικότητα, ρε παιδιά!
Περιμένουμε να δούμε αν θα πετύχει.
- Ίσως πάρει καμιά βδομάδα. - Θα 'μαστε μια βδομάδα μαζί;
Όλα καλά. Σιγά το πράγμα.
Η κηπουρική με κουράζει. Πάμε για ύπνο, κορίτσια.
- Ναι. Καληνύχτα, Τζον. - Καληνύχτα.
Κλασικό. Πρέπει να το ξαναδώ.
Καληνύχτα.
- Κλασικό. - Είναι!
ΚΟΙΤΩΝΑΣ ΓΥΝΑΙΚΩΝ ΚΟΙΤΩΝΑΣ ΑΝΔΡΩΝ
ΚΟΙΤΩΝΑΣ ΒΟΤΑΝΟΛΟΓΟΥ ΦΥΤΑ ΕΞΩ!
ΒΙΟΓΕΝΕΣΗ ΧΛΩΡΟΠΛΑΣΤΩΝ
ΣΕΡΛΟΚ ΧΟΙΡΟΣ ΤΟ ΒΟΔΙ ΤΩΝ ΜΠΑΣΚΕΡΒΙΛ
Σάλτσα Προσώπου
Καληνύχτα.
Ζόιντμπεργκ, σ' ευχαριστώ που επικοινώνησες με τη Μαριάν.
Επιτέλους, νιώθω ελπίδα για τον πατέρα μου.
Όχι, εγώ ευχαριστώ.
Ήταν υπέροχο που ξαναείδα τη Μαριάν,
αν και ξύπνησαν συναισθήματα που είχα χώσει βαθιά στο καβούκι μου.
Πρέπει να της πεις πώς νιώθεις.
Το έκανα με τη Λίλα, και ορίστε!
Δέκα χρόνια μετά, τα φτιάξαμε.
Είδα ένα φρικτό όνειρο για μια φρικτή μπόχα.
Μυρίζει σαν πισινός ποδιού.
Ελάτε! Το Πτωματοφυτό ανθίζει.
Να βάλω το παντελόνι μου.
Δεν προλαβαίνουμε. Κουνηθείτε!
Συμβαίνει.
Θα ανθίσει για πρώτη φορά σ' έναν αιώνα.
Θα μυρίζει ακόμα χειρότερα;
Το ελπίζω.
Έλα, Πτωματολούλουδο. Το 'χεις.
Είναι θεϊκό.
Ο μπαμπάκας γουστάρει.
Η μποχογυάλα θα κλείσει τη βρόμα μέσα.
Καλύτερα, μα παραμένει σιχαμερό.
Πάμε να σνιφάρουμε γεράνια μέχρι λιποθυμίας.
- Γρήγορα. Πάμε! - Κάντε άκρη. Στην μπάντα.
Αυτή η μυρωδιά ήταν πολύ έντονη.
Θες να μπούμε να τη μυρίσουμε καλύτερα;
Πολύ θα το ήθελα.
Δεν είναι υπέροχο;
Τα τρελά μου αστακόργανα τρέμουν από δέος.
Μαριάν, τώρα που είμαστε μόνοι για λίγο, θα μπορούσαμε ίσως να μιλήσουμε;
Θα μπορούσαμε, μα προτιμώ να χαμουρευτούμε.
Αυτοί οι δύο δεν γύρισαν στον κοιτώνα χθες.
Σκανδαλώδες!
Πού ήσασταν, λοιπόν;
Παρατηρούσαμε το μεγάλο λουλούδι.
Και βέβαια το παρατηρήσαμε,
από κάθε πιθανή στάση, και μερικές απίθανες.
Μαριάν, όχι μπροστά στα πιτσιρίκια.
Πεινάς, μπαμπά;
Σου έφερα λίγο πεντανόστιμο ψαρόζουμο.
Πού είσαι;
Εδώ κάτω, γιε μου.
- Τι έγινε; - Τίποτα.
Ακόμα πεθαίνω, απλώς σε πιο περίεργο μέρος.
Μα δεν είμαι έτοιμος να πω αντίο.
Βγάζει μάτι.
Εσύ μιλάς σε φυτό, μα εγώ θα δω τα ραδίκια ανάποδα.
Ώρα να το αποδεχτείς.
Ήμουν σίγουρος ότι θα συνερχόταν.
Έχει ό,τι χρειάζεται.
Εκτός από λόγο για να ζήσει.
Ούτε εγώ έχω.
Ίσως βοηθήσει η Μαριάν. Είναι στον θάλαμο μπόχας.
Έχω νέα.
Κι εγώ, κι είναι απίστευτα.
Πιστεύω ότι το φυτό προσπαθεί να επικοινωνήσει.
Πιστεύεις ότι σου μιλάει;
Ακούγεσαι σαν τον τρελό κολλητό μου, τον Ερμή.
Νόμιζα ότι τα είχα μυρίσει όλα, μα αυτά τα αρώματα είναι πολύ σύνθετα.
Είναι σαν γλώσσα.
Ποια; Τα Μποχικά;
Σοβαρολογώ. Έλα πιο κοντά.
Προσπάθησε ν' ακούσεις με τη μύτη σου.
Τίποτα. Ίσως είμαι βαρύοσφρος.
- Χαίρετε. - Ακούω μια μυρωδιά.
Τι ωραία που έχω επιτέλους κάποιον να βρομάω.
Συνήθως, προσελκύω μόνο μύγες, οπότε, εσείς είστε μεγάλη αναβάθμιση.
Ευχαριστώ. Δεν το πιστεύω.
Ο ενθουσιασμός είναι αμοιβαίος.
Τι λεξιλόγιο είναι αυτό.
Θεέ μου. Είσαι νοήμον ον,
και τόσο καιρό σε σκάλιζα και σου έπαιρνα δείγματα.
Θα με συγχωρέσεις;
Δεν έχω κάτι να συγχωρήσω, γιατί δεν νιώθω πόνο.
Είστε κι οι δύο απολαυστικοί.
Θα σε πείραζε να συλλέξω γύρη γύρω από τον σπάδικά σου;
Μάζεψε όση θέλεις. Θα φτιάξω κι άλλη.
Ποιος να το 'λεγε;
Εγώ, ένα κοινό μαλάκιο, να γίνομαι κολλητός με διαστημικό φυτό.
Μια χαρά το σημερινό μεροκάματο, έτσι, Μαριάν;
Η σπάθη σου είναι τόσο βελούδινη
και μυρίζει τόσο ωραία.
Χαίρομαι. Απόλαυσέ το.
Χάιδεψέ την. Τρίψε το πρόσωπό σου πάνω της.
Έτσι;
Ναι, ωραίο.
Πάρα πολύ ωραίο.
Μην πλησιάζετε πολύ όταν ταΐζετε τα σαρκοφάγα.
Κάποτε είχα βοηθό.
ΜΥΓΟΧΑΦΤΗΣ
Να τα ταΐζουμε έπρεπε;
Η Μαριάν είναι η μόνη κοπέλα που μ' αγάπησε ποτέ,
μα τώρα ερωτεύτηκε το γλυκομίλητο Πτωματολούλουδο.
Θα κλάψω! Ένα φυτό είναι. Κάποιοι έχουμε αληθινά προβλήματα.
Ζόιντμπεργκ, ανόητε!
Η γκόμενά σου είναι φυτούκλα βοτανολογίας. Όταν οι φυτούκλες φυτουκλιάζουν,
ο ενθουσιασμός τους μπορεί να παρεξηγηθεί ως διέγερση.
Θυμάστε στο πλανητάριο που το 'ριξα στις φυτουκλο-ακολασίες;
Πεντακάθαρα.
Ίσως το παρεξήγησα.
Ξέρω ότι σε ιντριγκάρει αυτό το φυτό, Μαριάν.
Το καταλαβαίνω.
Είναι ψηλό, μετατρέπει το διοξείδιο του άνθρακα σε άμυλο,
μα αυτό που έχουμε εσύ κι εγώ είναι ό,τι πολυτιμότερο έχω.
Οπότε, αν άλλαξαν τα αισθήματά σου, ενημέρωσέ με.
Θα το αντέξω.
Έχεις δίκιο.
Είναι αλήθεια, είμαι ερωτευμένη με τον Πτωματούλη.
Μα και μ' εσένα.
- Τι θες να... - Σας χρειάζομαι και τους δύο.
Ξέρω ότι είναι ξαφνικό,
μα αν υπάρχει χώρος στην καρδιά σου,
μπορούμε να ζήσουμε μια όμορφη ζωή οι τρεις μας.
Οι τρεις μας;
Η Μαριάν μού έχει πει τα πάντα για σένα,
και σε βρίσκω...
πολύ ελκυστικό.
- Κατανοώ ότι είναι λίγο αντισυμβατικό... - Λίγο;
Αλλά ποιος ξέρει πώς πρέπει να είναι η αγάπη;
Δεν υπάρχει υπερβολική αγάπη, φαντάζομαι.
Ναι. Μυρίστε την μπόχα του πάθους μου.
Λοιπόν;
Δεν ξέρω αν θα βγάλει τη νύχτα, μα θα έρθω το πρωί να κάψω τα απομεινάρια.
Φέρε ζαχαρωτά. Θα έχει πλάκα.
Μακάρι να είχαμε περισσότερο χρόνο, μα χαίρομαι για όσο είχαμε.
Άκουσέ με.
Μπορεί να μην είχα ποτέ κούπα "Ο Καλύτερος Μπαμπάς του Κόσμου",
αλλά αναγνωρίζω την καλοσύνη.
Κι αυτήν τη στιγμή, κοιτάζω έναν καλό άνθρωπο.
- Βλέπεις τελικά; - Μην το ψειρίζεις.
Είμαι περήφανος για σένα.
Σ' αγαπώ, μπαμπά.
Δεν αξίζω αγάπη.
Κάνε μου μια χάρη.
Μάζεψε τους βρομοκόκκους μου και ψήσ' τους.
Κι όταν χαθώ, φτιάξε έναν τελευταίο καφέ από μένα.
Θα το κάνω.
Μην κάψεις τους κόκκους. Να τους σεβαστείς.
Γεια σας.
Θα είστε όλοι λίγο σοκαρισμένοι.
Δεν είμαστε απλώς σοκαρισμένοι.
Όχι ότι σας αφορά,
μα είμαστε σε ένα τρυφερό λουλουδένιο ερωτικό τρίο.
Αυτό είναι το πιο σιχαμερό είδος διαστροφής.
- Αυτή που δεν είναι δική μου. - Εγώ τη βρίσκω τέλεια.
Κανείς δεν πληγώνεται, είναι χαρούμενοι. Αυτό μετράει.
- Η αηδία μου μετράει. - Μόνο λίγο.
Ερχόμαστε για συλλυπητήρια, άντρα μου!
Γλυκέ μου, αλλόκοτε άντρα.
Συγγνώμη που σε δουλεύαμε για τον φυτοπατέρα σου.
Ο πόνος σου είναι αληθινός.
Τα συλλυπητήριά μου.
Μου είπαν ότι ήταν καλός μπαμπάς και υπέροχος θάμνος.
Ευχαριστώ για τη βοήθεια. Σας ευχαριστώ όλους για την καλοσύνη σας.
Ελπίζω να έρθετε το χάραμα να τον αποχαιρετήσουμε
καθώς μεταβαίνει στο μεγάλο δενδροκομείο στον ουρανό.
Αυτό δεν είναι μεγάλο δενδροκομείο στον ουρανό;
Ράψ' το.
Η ζωή είναι μικρή. Ας τη ζήσουμε στο έπακρο.
- Έκπληξη! - Έκπληξη!
Ρομαντικό πικνίκ. Γιατί όχι;
Ελπίζω να έχεις όρεξη για λίπασμα.
Μυρίζεις στεναχώρια, αγάπη. Τι συμβαίνει;
Είναι δύσκολο.
Ψάχνω τις κατάλληλες μυρωδιές για να το πω αυτό.
Όχι.
Είστε όμορφα πλάσματα,
και με ξετρελαίνει το πόσο με γουστάρετε,
μα ερωτεύτηκα κάποιον άλλον.
Φυτοκάθαρμα!
Με ποιον ή με τι;
Με τον καφέ.
Δεν ήξερα ότι το μεγάλο σας λουλούδι ήταν εδώ.
Δεν θα το πιστέψετε,
ο περονόσπορος του πατέρα μου πέρασε.
Βγάζει κι άλλους κόκκους. Έγινε θαύμα!
Πόσο χαίρομαι.
Η αγάπη τα νικά όλα, γιε μου, ακόμα και τις ασθένειες.
Ευχαριστώ που δεν με εγκατέλειψες ποτέ.
Δεν μπορούσα να σε αφήσω εδώ να πεθάνεις.
Όχι, μα μπορείς να με αφήσεις εδώ να ζήσω.
Σας ευχαριστώ που ήρθατε σ' αυτόν τον γελοίο γάμο.
Δεν έχει και κάτι άλλο να κάνετε σ' αυτό το διαστημικό αχούρι.
Ο Τζορτζ Ουάσινγκτον Κάρβερ είπε κάποτε
"Τα πάντα αποκαλύπτουν τα μυστικά τους, αν τα αγαπάς αρκετά.
Ανακάλυψα ότι το λουλουδάκι ή το φιστικάκι, όταν τους μιλάω,
αποκαλύπτουν τα μυστικά τους.
Μα κι όταν επικοινωνώ σιωπηλά με τους ανθρώπους,
αποκαλύπτουν κι εκείνοι τα μυστικά τους, αν τους αγαπάς αρκετά".
Πολύ ψώνιο ο τύπος.
Κλαίω σε γάμο φυτών.
Γιατί;
Γιατί είσαι φοβερή.
Δεν είναι δάκρυα αυτά. Αλλεργίες είναι.
Ηλίθια γύρη.
Τέλος πάντων, εδώ, ανάμεσα σε φίλους και φύλλα,
σας ονομάζω φυτό και άλλο φυτό.
Παιδιά, θα βάλω τον σπιτικό καφέ του μπαμπά μου για πρόποση.
Γεια σας.
Όλα καλά, φίλε μου. Χαίρομαι πραγματικά για σένα.
Ήταν πολύ όμορφο.
Ελπίζω να περάσετε εκατοντάδες υπέροχα χρόνια μαζί.
Τα καλά σας λόγια είναι το καλύτερο γαμήλιο δώρο
και το λιγότερο ακριβό.
Δεν θέλω καφέ.
Με την καφεΐνη τρέμουν τα πόδια μου.
Ζήσε λίγο.
Φαίνεσαι θλιμμένη και απόμακρη.
Δεν είμαστε πια ένα;
Δεν μπορώ να φανταστώ γιατί να θες.
Τα έκανα θάλασσα.
Μαριάν, συμβαίνουν αυτά.
Ενίοτε γνωρίζεις κάποιον, ερωτεύεστε.
Χωρίζετε για σπουδές,
ζείτε μια φυτοεμπειρία που θέλατε κι οι δύο, και δεν βγαίνει.
Μα αν είσαι ειλικρινής, καλός και προσπαθείς,
κάποια στιγμή, φτάνεις σ' αυτό.
Κι εσύ είσαι ειλικρινής και καλή.
Θες να προσπαθήσεις;
Θέλω.
Στην αγάπη, σε όλες τις μορφές της.
Στην αγάπη.
Μα την Ιάβα, τσουρουφλίστηκα!
Γάλα Κολοκυθιού
Υποτιτλισμός: Μαριάννα Κοτζιά